Cuneiform Tablet BIN 4 51 (NBC 1686)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-na-da ù ì-lí-a-lúm-ma a-na a-šùr-ta-ak-lá-ku qí-bi-ma 18 {TÚG}ku-ta-nu 15 TÚG ša a-ki-dí-e 1 ANŠE ṣa-lá-mu-um 9.33333 ma-na 9 GÍN AN.NA ša ik-ri-bi₄-ni 34.66666 ma-na AN.NA ša ik-ri-bi₄ ša a-ḫa-a tù-bi₄-il₅ ŠÀ.BA 7 GÚ URUDU ù 1 ANŠE tù-šé-bi₄-lam 17 GÍN KÙ.BABBAR a-na ik-ri-bi₄ a-dí ší-tí lu-qú-tim a-ki-a-ma i-na pá-ni-ú-tim-ma šé-bi₄-lam gám-ra-am ù ta-ší-a-tim a-ḫa-am a-na a-ḫi-im lá ta-kà-ba-as 49 TÚG šu-ru-tum 53 ma-na 1 GÍN AN.NA 1 ma-na KÙ.BABBAR ší-im 1 ANŠE ša a-bi₄-ni al-qé-ma i-na ší-im ANŠE.ḪI.A ša ša-lim-be-li ir-de₈-a-ku-ni ba-lu-ṭá-ku 10 GÍN KÙ.BABBAR ta-na-pá-lam₅ 3 ANŠE ṣa-lá-mu ša i-na šé-pì-kà ta-ar-de₈-ú 1 GÚ AN.NA ku-nu-ku ša a-na a-lá-ḫi-im lá-áp-tù 2 TÚG šu-re-en₆ ša a ni-kà-sí té-zi-ba-ni lá a-tí-dí-i i-na i-a-ú-tim li-qé mì-ma a-nim ša a-bi₄-ni 1 {TÚG}ku-ta-num ša um-mì-a-ni na-áš-a-tí ší-im 3 ANŠE.ḪI.A DINGIR-na-da iš-qú-ul-ma a-na a-bi₄-ni na-áš-a-ku 9 {TÚG}ku-ta-nu ša ì-lí-a-lim ŠÀ.BA 1 TÚG ša i-dí-IŠTAR a-na ì-lí-a-lim i-za-az 15 TÚG šu-ru-tum 12 ma-na 8 GÍN AN.NA 8 TÚG ša a-ki-dí-e 1 ANŠE ṣa-lá-mu-um ša ì-lí-a-lim 7 {TÚG}tí-sà-pu 3 maš-ku ša-pì-ú-tum SIG₅ 10 GÍN KÙ.BABBAR ša ta-lá-pá-lá-ni i-a-ú-tum mi-ma a-nu-um na-áš-a-tí a-pu-tum URUDU-šu 1 GÍN.TA ù 2 GÍN.TA ku-bu-us-ma KÙ.BABBAR 10 ma-na.TA na-ší-ra-am ù a-ta qá-qá-ad-kà šu-ul-ḫa-am sí-kà-tum a-na šu-mì lá sà-ḫa-ri-kà AN.NA ú-lá uš-té-bi₄-lá-kum